Nafarroako Parlamentuko Mahaiak, 2022ko maiatzaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkezturiko galdera, Eliza Katolikoak bidegabeki immatrikulatutako ondarea aldezteko toki entitateek duten informazio-eskubideari buruzkoa (10-22/PES-00177).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko maiatzaren 30ean

Lehendakaria: Unai Hualde Iglesias

GALDERAREN TESTUA

Podemos-Ahal Dugu talde parlamentarioari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Lurralde Kohesiorako kontseilariak idatziz erantzun dezan.

2021eko azaroaren 23an, parlamentuko agerraldi batean, Migrazio Politiketako eta Justiziako kontseilariak Eliza Katolikoak Nafarroan immatrikulatutako ondasunen zerrenda eman zion Nafarroako Parlamentuari.

Horrez geroztik, hainbat bilera izan dira, non parte hartu duten bai zure departamentuak bai Nafarroako Udal eta Kontzejuen Federazioak ere, informazio hori Nafarroako udalerri bakoitzari modu proaktiboan helarazteko eta, era berean, beraien ondarearen defentsan egokituko litzaizkiekeen ekintzen gaineko informazioa emateko.

Zere ekintza gauzatu du zure departamentuak eta zein egin nahi du epe labur eta ertainean, Eliza Katolikoak bidegabeki immatrikulatutako ondarea aldezteko toki entitateek duten informazio-eskubidea bermatze aldera?

Iruñean, 2022ko maiatzaren 23an

Foru parlamentaria: Mikel Buil García